На основу члана 63. и 69. Закона о управљању отпадом („Службени гласник РС“, број 36/09, 88/10, 14/16 и 95/18 – др. закон) Одељење за урбанизам, стамбено-комуналне делатности и грађевинарство Градске управе Града Прокупља објављује следеће

**ОБАВЕШТЕЊЕ**

**О ПРИЈЕМУ ЗАХТЕВА ЗА**  **ИЗДАВАЊЕ ДОЗВОЛЕ ЗА УПРАВЉАЊЕ ОТПАДОМ ОПЕРАТЕРА**

**ОД „АУТО МИРКО 2“ ПРОКУПЉЕ**

Оператер ОД „АУТО МИРКО 2“ ул. Ратка Павловића бр. 150, Прокупље, са матичним бројем 17428667 и шифром претежне делатности 4520 – одржавање и поправка моторних возила, поднео је Одељењу за урбанизам, стамбено-комуналне делатности и грађевинарство Градске управе Града Прокупља захтев, број 501-135/2021-05 од 29.12.2021. године, за издавање дозволе за складиштење и третман неопасног отпада на локацији у ул. Малопланска бр. 16, на катастарским парцелама бр. 4382/2, 4382/3, 4389/27 и 4389/28 КО Прокупље, на територији града Прокупља.

 Оператер ОД „АУТО МИРКО 2“ Прокупље, планира да на наведеним локацијама врши складиштење и третман неопасног отпада индексног броја 160103 – отпадне гуме, разврстаног према Правилнику о категоријама, испитивању и класификацији отпада („Службени гласник РС“, бр. 56/10 и 93/2019).

 Заинтересовани органи, организације и јавност могу извршити увид у податке и захтев оператера, као и доставити своја мишљења и предлоге, у просторијама Градске управе Града Прокупља, улица Таткова бр. 2, канцеларија бр. 3, сваког радног дана у термину од 11-15 часова, у периоду од 03.01.2022. године до 18.01.2022. године.